钦定古今图书集成/方舆汇编/职方典/第1107卷 > 福宁州学校考 州县志合载
## 钦定古今图书集成/方舆汇编/职方典/第1107卷 > 福宁州学校考 州县志合载

本州

福宁州儒学　旧在州治东。初，宋长溪县学，在州治东保明寺左。庆历三年，县令杜枢徙城东南菱湖地。元祐二年，县令马康侯又徙东郊。五年，复建于菱湖。泰定三年，县令姚迥重修明伦堂。九年，县令江润祖、淳熙七年，县令许铸、咸淳五年，县令赵时樌、七年县令李季可，并修葺。元至元十五年毁，惟存礼殿，知州樊忠“构明伦堂。”

元贞元年，知州陈翼、同知孙璧共新庙学，有记。大德十一年，造祭器，置书籍，建稽古阁。延祐四年，建学门两廊及教授厅。至治二年，稽古阁坏。三年，知州潘瑞即其址建会文堂、明伦堂并两斋，焕然一新。学旧有田，久废。泰定四年，知州张伯颜仍置。至顺元年，达鲁花赤宣武那怀增置田。俱有《记》。至正二年，大成殿、会讲堂庑祠俱圮。九年冬十月，州尹王伯颜造大成殿，易以石柱。殿后立明伦堂、门庑、两斋、学舍，次第营之，明年落成。明洪武二年，改为县学。九年，知县赵仲明修。二十七年，典史程鉴重建。两斋俱用石柱。正统五年，瑞莲生泮池。六年，堂斋坏，知县项智重修。明伦堂、两斋俱用石柱。成化七年，按察副使潘祯、知府周纯复修。十四年，知州刘象伐石修砌四围垣墉。弘治初，副使杨泽修葺。正统十一年，巡按御史李如圭准《通学》具呈，以御史台为儒学，檄知州万廷彩对，徙今所。

东塾书院　：姚国秀建。

东山书院　在双剑峰

正学书院　在州治东南隅，内祀朱夫子学田　。万历三十七年，县令洪捐俸银三十两，买在坊民赵世及田三亩七分五釐，在二十五、六都。土名后干，受种五斗，计二十四坵。一土名蛇口，受种三斗，计三十七坵。一土名陈潭，受种一斗，计三坵。

福安县儒学　在县南金山下，布政分司地也。初在县西龟湖山上。宋元祐五年，县令郑黼创讲堂，八年，县令林子勋成之。元皇庆元年，邑簿胡琏建龟湖寺，移学于县中。明洪武二十八年，知县叶礼重修。永乐初，知县李思明建会馔堂、厨房、学仓。正统六年，知县沈铸建御书阁，后圮。天顺八年，提学佥事游明命署县候官丞周琬新之。正统二年，提学副使杭济檄县重修。十三年水。十五年，知县于震复徙于龟湖山。嘉靖十二年，飓风毁。巡按御史白贲、分巡佥事王廷议徙今所，益以民地。本州判官朱楷、知县李模建。中为明伦堂，前左、右为居仁、“由义斋。” 学门在堂前，祭器库在堂后。教谕宅在堂东。训导宅二，一堂东，一庙西。嘉靖三十八年毁于倭。三十九年，知县卢仲佃重建，辟民地益之。嘉靖四十三年，知州夏汝砺复拓学前地，凿泮池。四十四年，知县李有朋缭垣砌阶。

斗南书院　在县治南

“景台书院　” 在扆峰，面三台。

“苏江书院　” 主簿刘信之建。

北山书院　宋县令，为郑采建，在南峰。

社学　有二：一在谯楼西，一在城南境。三会堂宁德县儒学　学背有山，来自白鹤峰，平地突起，灵秀锺焉。“自宋嘉祐三年，始建讲堂，历崇宁、乾道、嘉泰、嘉定、绍定及元至元各年间，俱有修之、建之者。明洪武五年，知县王溥修。三十三年火，知县关可成重建。永乐三年知县贾得善拓之。宣德四年，御史张铎、知县张初重” 建明伦堂。正统十四年佥事陈烈、景泰四年副使顾雎、天顺四年御史顾俨、同知古永昌、弘治三年知县俞黼。正德元年提学杭济、主簿江瑢俱重修建。正德三年火。六年，知县熊翀重建明伦堂及《居仁》《由义》二斋。十一年，知县龚颖建教谕宅楼。嘉靖四年，县丞李诏徙建尊经阁于养贤堂后。六年，知县周诜重建学门。十一年，巡按御史苏信稍复东北失地。十六年，邑人御史陈褒、教谕蒋濂、训导闵文振、潘鹑改学门于泮池外。四十年，倭毁。四十五年，知县林时芳重建明伦堂，即今所也。堂下分两斋：南为仪门，前为泮池，外为学门。教谕、训导宅俱在庙右。万历七年，教谕黄约塞门内泮池，改凿大池于学路南。十七年，知县舒应元重修。

广福书院　在四都

灵溪书院　旧为寺，大观二年建。

晦庵书院　在察院西

射圃　原在今分司之地。成化十年，知县江伟徙分司于城内之射圃。嘉靖四十年，倭毁。今址在城壕外山川坛后。

社学　原二所，倭毁，万历庚寅年，舒应元建公馆故地。

学田　万历十九年知县舒应元置田四十亩。